open-index/open-wikipedia-markdown huggingface dataset:
Anna and the King of Siam (roman)

***Anna and the King of Siam*** je polu-biografski roman američke književnice Margaret Landon iz 1944. godine, posvećen životu engleske prosvjetne radnice i spisateljice Anne Leonowens. Radnja se djelomično temelji na Leonowensinim autobiografskim knjigama *The English Governess at the Siamese Court* (1870) i *Romance of the Harem* (1872), te prikazuje njen boravak na dvoru tajlandskog (sijamskog) kralja Mongkuta, gdje je kao učiteljica bila angažirana kako bi njegove žene i djecu naučila zapadnim običajima. Landon je radnju, osim na tekstu same Leonowens, "začinila" i podacima iz drugih izvora. Knjiga je doživjela veliki uspjeh, te je već 1946. ekranizirana kao igrani film 1946. godine, a 1951. i popularni mjuzikl The King and I, kasnije također ekraniziran kao popularni film.

Godine 1972. je snimljena i TV-serija, čije je snimanje obustavljeno nakon 13 epizoda.

## Vanjske veze
*
Bitka kod Falklandskih otoka

**Bitka kod Falklandskih otoka** je pomorska bitka, koja se odigrala 8. decembra 1914. na početku Prvog svjetskog rata u vodama Južnog Atlantika, kod Falklandskih otoka. Rezultat je bila pobjeda Britanske kraljevske mornarice nad Kaiserliche Marine, nakon koje se njemačka mornarica prakički povukla sa svjetskih mora.

## Tok bitke
Britanska kraljevska mornarica, posramljena zbog poraza u Bitci kod Coronela (kod obala Čilea) 1. decembra, poslala je velike pomorske snage da pronađu i unište njemačku dalekoistočnu flotu koja je to napravila.

Njemački admiral Maximilian von Spee komandant eskadre sastavljene od 2 oklopna krstaša; *SMS* (Seiner Majestät Schiff) *Scharnhorst* i *SMS Gneisenau*, 3 laka krstaša; *SMS Nürnberg*, *SMS Dresden* i *SMS Leipzig* i pomoćnih brodova, koji je sa tom malom flotom napravio već puno štete britanskoj mornarici, htio je napasti britansku opskrbnu bazu Stanley na Falklandskim otocima. On se uputio iz Čilea 26. novembra, ne znajući da su Britanci već poslali flotu koja ga je trebala pronaći i uništiti, upravo prema Stanleyu.

Snažna britanska eskadra ratnih brodova sastavljena od 2 bojna krstaša; *HMS* (Her Majesty's Ship) *Invincible* (Nesavladljiv) i *HMS Inflexible* (Nesalomljiv), 3 oklopna krstaša, *HMS Carnarvon*, *HMS Cornwall* i *HMS Kent*, i 2 laka krstaša, *HMS Bristol* i *HMS Glasgow* pod komandom britanskog viceadmirala Sturdeeja, uplovila je u luku Stanley 7. decembra, samo dan prije bitke.

Vremenski uvjeti za borbu bili su odlični, jer je bio sunčan i vedar dan, tako da je vidljivost bila izvrsna, a more blago valovito. Britanskim mornarima nije trebalo dugo da na horizontu uoče predhodnice njemačkih brodova, nakon tog je od devet ujutro počela hajka britanskih ratnih brodova na pet njemačkih brodova. Nakon bjesomučne potjere u pravcu jugoistoku, svi njemački brodovi osim *Drezdena* su dostignuti i topovskom paljbom i torpedima potopljeni. U bitci je poginuo i komandant njemačke dalekoistočne flote admiral Maximilian von Spee, čiji je komandni brod *Scharnhorst*, potopljen sa svom posadom.

## Izvori

## Vanjske veze
* Opis bitke iz dnevnika britanskog kapetana JD Allena sa krstaša ''HMS Kent'' 
* Battle of the Falkland Islands 
* Battles of Coronel and the Falklands, a Pictorial Look
Donald Valentine

**Donald Valentine** je američki financijaš koji igra odlučujuću ulogu u razvoju kompjuterske industrije od njenih početaka u sedamdesetim godinama dvadesetog veka, pa do današnjih dana.

## Karijera

Po završetku Fordham univerziteta koji se nalazi u američkoj saveznoj državi New York Donald Valentine postaje jedan od osnivača National Semiconductor]] 1959. godine koji će kasnije napustiti da bi radio kao direktor prodaje u Fairchild Semiconductor. Nakon 13 godina rada na dobro plaćenim poslovima u tehnološkim kompanijama gdje stječe poslovnu reputaciju Donald Valentine osniva 1972. godine Sequoia Capital s osnovnim ciljem financiranja osoba s tehnološkim poslovnim idejama, ali s nedostatkom novca za ostvarivanje tih ideja. 

Prvo od njegovih za kompjutersku industriju uspješnih važnih ulaganja postaje korporacija Atari kojoj je bila potrebna pomoć za proizvodnju Ponga. Nakon toga uspeha dolaze uspešna ulaganja u Oracle Corporation, Apple Computer, LSI Corporation, Cisco Systems (njegovo najprofitabilnije ulaganje tokom prvih 20 godina), Google, YouTube i mnoga, mnoga druga. Tokom svoje 40 godina duge poslovne karijere Donald Valentine će financirati pokretanje više od 500 tehnoloških kompanija.

Donald Valentine je svojim investiranjem odigrao odlučujuću ulogu u razvoju kompjuterske industrije tako da je dobio titulu djeda investitora Silikonske doline,a igrom rječi i nadimak Don pošto je u engleskom jeziku skraćenica imena Donald, dok je u talijanskom i španskom jeziku to počasna titula.

## Izvori

* Razgovor s Donom Valentinom na cnet.com 2004. godine
* Donald Valentine:biografija investiranja
Anna and the King of Siam (film)

***Anna and the King of Siam*** je američki historijski film snimljen 1946. u režiji Johna Cromwella. Temelji se na istoimenom romanu Margaret Landon koji je bio inspiriran autobiografskim knjigama Anne Leonowens, britanske učiteljice koja je u 19. vijeku došla na sijamski (tajlandski) dvor podučavati žene i djecu kralja Mongkuta zapadnim običajima. Film, u kome su likove Leonowens i kralja tumačili Irene Dunne i Rex Harrison, nagrađen je s dva Oscara.

Tajlandska javnost je, međutim, bila zgrožena s brojnim historijskim netočnostima u filmu, te je film, kao i sva kasnija ostvarenja temeljena na knjizi Margaret Landon, bio zabranjen.

## Vanjske veze
* 
*
Margaret Landon

**Margaret Landon** (7. septembar 1903 - 4. decembar 1993) bila je američka spisateljica, najpoznatija po romanu ''Anna and the King of Siam'', koji je poslije poslužio kao predložak za popularni mjuzikl *[[The King and I]]* i njegovu filmsku verziju.

Rođena je kao Margaret Dorothea Mortenson u pobožnoj metodističkoj porodici, a godine 1927. se na studiju udala za Kennetha Langdona, sa kojim je poslije pošla u Tajland kao prezbiterijanska misionarka. U Tajlandu je boravila deset godina, gdje je počela proučavati život Anne Leonowens, britanske učiteljice koja je u 19. vijeku došla podučavati žene i djecu kralja Mongkuta zapadnim običajima. Po povratku u SAD je na osnovu svojih istraživanja napisala roman, koji je prvi put izdan 1944. i potom doživio ogroman uspjeh. Adaptiran je prvo kao igrani film 1946. godine, potom kao mjuzikl 1950. i filmski mjuzikl 1956. te, konačno, kao TV-serija početkom 1970-ih. Landon je bila predmetom žestokih kritika iz Tajlanda zbog toga što je u svom romanu iznosila historijske netočnosti, i "blatila uspomenu na voljenog kralja".

Umrla je u dobi od 90 godina, ostavivši iza sebe muža, četvero djece, 13 unučadi i 25 praunučadi.

## Reference

## Vanjske veze

* Page on Kenneth & Margaret Landon Collection of papers at Wheaton 
*
The Quarrymen

**The Quarrymen** (također poznati i kao "**The Quarry Men**") je naziv za britanski skiffle i rock and roll bend, koji je osnovao John Lennon u Liverpoolu 1956. godine i koji se kasnije transformirao u *[[The Beatles]]* 1960. Prvotno se sastojao od Lennona i njegovih školskih prijatelja, a ime je dobio od stiha u srednjoj školi Quarry Bank koju su zajedno pohađali. Lennonova majka Julia Lennon je naučila svog sina da svira bendžo a potom Lennonu i Ericu Griffithsu pokazala kako da svoje gitare ugode na isti način kao i bendžo, odnosno da sviraju jednostavne akorde i pjesme.

Lennon je započeo skiffle grupu koja se nakratko zvala Blackjacks, ali je ime promijenio prije prve javne izvedbe. Prema nekim navodima Lennon je odabrao novo ime. Drugi izvori navode da je ime predložio njegov bliski prijatelj Pete Shotton. *The Quarrymen* su svirali na zabavama, školskim plesovima, kino-dvoranam i amaterskim skiffle natjecanjima prije nego što se bendu u oktobru 1957. priključio Paul McCartney. George Harrison se bendu priključio početkom 1958. na McCartneyjevu preporuku, iako se Lennon prvotno tome protivio smatrajući da je Harrison (koji je u trenutku upoznavanja od strane Lennona imao 14 godina) premlad. I McCartney i Harrison su zajedno pohađali školu Liverpool Institute.

Grupa je snimila amatersku ploču godine 19587. na kojoj je izvela Buddy Hollyjeve pjesme "That'll Be the Day" i "In Spite of All the Danger" – pjesmu koju su napisali McCartney i Harrison. Početkom 1960. je grupa počela razmišljati o novom imenu. Nakon što je Lennon u nju uveo Stuarta Sutcliffea, svog prijatelja iz umjetničke škole, prvo su se nazvali Silver Beetles prije nego što su na kraju odlučili da se nazovu *[[The Beatles]]* u augustu 1960. kada su prvi put nastupili u Hamburgu.

Godine 1997. pet preživjelih originalnih članova grupe (svi osim umrlog Lennona) su se ponovno sreli kako bi obilježili 40. godišnjicu vrtne zabave na kojoj su se Lennon i McCartney prvi put bili sreli. Bend je nastavio svirati, a od 1998. je nastupao u niz zemalja. Godine 2005. je Griffiths umro, a Shotton se povukao zbog lošeg zdravlja. Tri člana-osnivača danas nastavljaju svirati kao The Quarrymen.

## Izvori

## Vanjske veze
* The Quarrymen official website
* List of concerts 
* Catherine E. Doyle: "From Blackjacks to Beatles: How the Fab Four Evolved" 
* The Quarrymen's First Recordings
Larry Williams

**Larry Williams** (10. maj 1935 – 7. januar 1980) bio je američki rhythm and blues i rock and roll pjevač, kantautor, producent i pijanist rodom iz New Orleansa. Williams je najpoznatiji kao autor i izvođač niza klasičnih rock and roll pjesama koje je 1957. do 1959. snimio za Specialty Records, među kojima se ističu "Bony Moronie", "Short Fat Fannie", "High School Dance" (1957), "Slow Down", "Dizzy Miss Lizzie" (1958), "Bad Boy" i "She Said Yeah", (1959) a koje su kasnije obradili brojni izvođači za vrijeme Britanske invazije. , među kojima se posebno ističe John Lennon kao njegov veliki poklonik.

Williamsov privatni život su, pak, odradili ovisnost o drogi i s njom povezani nasilni ispadi, koji su okončani samoubistvom pištoljem. Bio je i dugogodišnji prijatelj Little Richarda.

## Izvori

## Vanjske veze
* Biography at Concordmusic.com
* Fan website
* Article with a picture at NNDB
* Larry Williams discography 
* Rock and Roll Hall of Fame - Top 500 Songs That Shaped Rock and Roll
* http://www.highbeam.com/doc/1P2-4109223.html 
*
Bony Moronie

"**Bony Moronie**" je treća singlica američkog rock and roll pjevača Larryja Williamsa izdana 1957. godine. Pjesma je poznata po tome što je često obrađivana od niza izvođača, među kojima se posebno ističe John Lennon na svom albumu *[[Rock 'n' Roll (John Lennon album)|Rock 'n' Roll]]* iz 1975.

## Top-liste
* #4 (U.S. Billboard R&B)
* #14 (U.S. Billboard Hot 100)
* #45 (B-side (Billboard Hot 100))
* #11 UK Singles Chart

## Reference
Whole Lotta Shakin' Goin' On

"**Whole Lotta Shakin' Goin' On**" (poznata i kao "Whole Lotta Shaking Going On") je američka zabavna pjesma iz 1955. najpoznatija u rock and roll/rockabilly verziji koja je 1957. u izvedbi Jerryja Lee Lewisa postala veliki hit.

## Vanjske veze
* The 1957 Sun recording by Lewis showing the composers as S. David and D. Williams: http://farm1.static.flickr.com/134/327675769_7ccfe7666d.jpg
Bye Bye Love

**Bye Bye Love** may refer to:

* ''Bye Bye Love'' (film), američki igrani film iz 1995.
* "Bye Bye Love" (pjesma The Everly Brothers), 1957
* "Bye Bye Love" (pjesma The Cars), 1978
* "Bye Bye Love", pjesma grupe Backstreet Boys na albumu *[[This Is Us (Backstreet Boys album)|This Is Us]]*, 2009
The King and I (film, 1956)

***The King and I*** (prevedeno kao ***Kralj i ja***) je američki filmski mjuzikl snimljen 1956. u režiji Waltera Langa. Predstavlja ekranizaciju istoimenog kazališnog mjuzikla, koji je, pak, bio temeljen na romanu ''Anna and the King of Siam'' američke književnice Margaret Landon. Radnja je smještena u Sijam (današnji Tajland) u 19. vijeku, a protagonistica je engleska guvernanta Anna Leonowens (čiji lik tumači Deborah Kerr), koja dolazi na dvor kralja Mongkuta (čiji lik tumači Yul Brynner) kako bi njegove žene i djecu podučila zapadnim običajima.

Film je doživio ogroman uspjeh, kako kod publike, tako i kod kritike, a Brynner, koji je ulogu Mongkuta tumačio i u originalnoj brodvejskoj verziji, je za nju nagrađen Oscarom.

S druge strane, film je u samom Tajlandu dan-danas zabranjen, što se službeno tumači nizom historijskih netočnosti i blaćenjem uspomene na kralja prema kome Tajlanđani osjećaju duboko poštovanje.

## Vanjske veze
* 
* 
*
The King and I

***The King and I*** je američki mjuzikl iz 1951. za koga je libreto i scenario napisao Oscar Hammerstein II, a muziku komponirao Richard Rodgers. Temelji se na romanu Anna and the King of Siam američke književnice Margaret Landon, a protagonistica je Anna Leonowens, britanska učiteljica koja je u 19. vijeku došla u Sijam (današnji Tajland) kako bi žene i djecu tamošnjeg kralja Mongkuta podučila zapadnim običajima.

*The King and I*, koji je predstavljao peti po redu mjuzikl tima Rodgers and Hammerstein, doživio je ogroman uspjeh za vrijeme brodvejske premijere. Verzija, u kojoj su glavne uloge tumačili Gertrude Lawrence i Yul Brynner, nagrađena je s Tonyjem za najbolji mjuzikl. Brynner je za potrebe predstave prvi put u životu obrijao glavu, i izgled mu se toliko dopao da mu je postao zaštitni znak do kraja života.

Mjuzikl je dva puta ekraniziran - prvi put u igranoj verziji gdje je Brynner ponovio svoju ulogu, te drugi put kao animirani film 1999. godine.

## Reference

## Vanjske veze
* 
*
Bye Bye Love (pjesma The Everly Brothers)

***Bye Bye Love*** je američka zabavna pjesma koju su napisali Felice i Boudleaux Bryant te izdali 1957. Najpoznatija je po verziji koju su iste godine snimili *[[The Everly Brothers]]* i koja je postala ogroman hit. Prije toga su je odbili mnogi drugi izvođači, smatrajući tekst, u kome se izražava žalost zbog napuštanja voljene osobe, "previše patetičnim".

Kasnije su je obradili brojni izvođači. Godine 1974. je George Harrison snimio verziju, izmijenivši tekst nakon što je u inspiraciju pronašao u tome da ga je supruga Pattie Boyd napustila radi prijatelja Erica Claptona.

Jedna od poznatijih je obrada je verzija koju Ben Veeren i Roy Scheider izvode u završnoj sceni filmskog mjuzikla *[[All That Jazz]]* iz 1979. godine.

## Izvori
Kay Starr

**Kay Starr** (21. jul 1922 -) je američka pop i jazz pjevačica koja je uživala veliku popularnost 1940-ih i 1950-ih. Najpoznatije pjesme su joj "Wheel of Fortune" i "The Rock And Roll Waltz".

## Vanjske veze
* The Kay Starr homepage
* Biografija Kay Starr  
* The Iceberg site 
* Kay Starr discography
* Kay Starr interview on KUOW 94.9 (NPR) Seattle, 2006 
*
A Swingin' Affair!

***A Swingin' Affair!*** je dvanaesti studijski album u diskografiji Franka Sinatre, originalno izdan 1957. Predstavlja jedan od najuspješnijih i od kritike najhvaljenijih albuma njegove diskografije, snimljen u fazi karijere kada je muziku nastojao prilagoditi vlastitom karakteru. Naziva se i svojevrsnim nastavkom albuma *[[Songs for Swingin' Lovers]]*.

## Izvori
Blue Train (album)

***Blue Train***je hard bop jazz album koji je snimio John Coltrane, a koji je 1957. izdan od kuće Blue Note Records. Predstavlja Coltraneov drugi solo album, jedini koji je osobno koncipirao za Blue. RIAA ga je proglasila zlatnom pločom.

## Reference
Villa Alemana

**Villa Alemana** je grad od 125,327 i općina od 139,310 stanovnika u sredini Čilea, u Regiji Valparaíso, Provincija Marga Marga.

Villa Alemana je nekad bila predgrađe Quilpué (odnosno Valparaísa), danas je potpuno spojena sa njima i zajedno sa gradovima Viña del Mar i Concón, formira konurbaciju - Veliki Valparaíso  u kojoj živi 1,020,000 stanovnika.

## Geografija

Villa Alemana leži u brdima, udaljena tridesetak km istočno od centra Valparaísa, sa kojim je od novembra 2005 povezana je metro linijom (preko Quilpué i Viñe del Mar).
Autoputom *Troncal Sur* i željeznicom povezana je sa Santiagom.

## Historija

Grad je dobio ime - *Njemačko selo* (Villa Alemana) zbog brojnih imigranata iz njemačkih zemalja, Njemačke, Švicarske i Austro-Ugarske (iako se radilo i o Hrvatima, Česima, Mađarima) kojima je -Buenaventura Joglar Armandi, krajem 19. vijeka jeftino prodavao zemlju da se na njoj 
nasele.

Orginalno je nazvan *Viña Miraflores*, kad je 1894. osnovan kao općina, ali je 1918. to promjenjeno u *Villa Alemana*. Sve do 1933. bio je u sastavu Quilpué, od tad je samostalna općina.

Od kad je 2010. osnovana Provincija Marga Marga, administrativno pripada pod nju, iako je zapravo samo stambeno predgrađe Viñe del Mar (odnosno Valparaisa).

## Izvori

## Vanjske veze

* ''Municipalidad de Villa Alemana'' (službene stranice)
West Side Story

***West Side Story*** (preveden kao ***Priča sa zapadne strane***) je američki mjuzikl iz 1957. za koga je scenario napisao Arthur Laurents, libreto Stephen Sondheim, muziku Leonard Bernstein, a originalnu koreografiju postavio Jerome Robbins. Radnja predstavlja slobodnu obradu znamenite Shakespeareove tragedije *[[Romeo i Julija]]*, a smještena je u (tada) suvremeni New York, odnosno Upper West Side na Manhattanu, koji je 1950-ih bio etnički i rasno miješana radnička četvrt. Protagonist je Tony, član bjelačke bande Jetsa koji se zaljubi u Mariju, sestru vođe suparničke portorikanske bande Sharksa. Iako je prkosio mnogim tadašnjim konvencijama - kroz tragični ton priče, kao i "neugodnim" temama rasnih predrasuda i maloljetničkog kriminala - West Side Story je doživio veliki uspjeh, a mnoge od njegovih pjesama kao *[[I Feel Pretty]]*, ''Maria'', ''Somewhere'' i ''America'' postale evergrini.

Godine 1961. je snimljena i popularna filmska verzija, koja je nagrađena Oscarom za najbolji film.

## Vanjske veze
* 
* The Official ''West Side Story'' website
* The Official ''West Side Story'' 50th Anniversary World Tour website
* ''West Side Story'' at The Stephen sondheim Reference Guide
* ''West Side Story'' Detailed Character Descriptions, stageagent.com 
* Twelve Jazz Versions of ''West Side Story'' at Jazz.com 
* MTI shows Listing
* 2002 Interview with Chita Rivera on ''West Side Story'' at Sondheim Review 
* "SONDHEIM 101: 'West Side Story'" by Leonard Jacobs from Sondheim Review, Fall 2007 
*  West Side Story, Musical
Great, Falklandi

**Great** (engleski: *Great Island*, španjolski: *Isla Grande*) je nenaseljeni otok u sredini Falklandskog kanala između Zapadnog Falklanda i poluotoka Lafonia na Istočnom Falklandu.

## Geografija
To je niski pješčani otok, površine 13 km² dug 6,5&nbsp;km, širok 4,0&nbsp;km, stanište brojnih ptica pokriven oštrom arktičkom travom, koji leži bliže obali Lafonije. 
Sjeverno od otoka leži arhipelag Tyssen, a južno otok Speedwell.

## Izvori

## Vanjske veze
* ''Great Island'' na portalu Mapcarta 
* ''Great Island'' na portalu Geographical Names 
* Detaljna karta Falklanda
Devon (razvrstavanje)

**Devon** može značiti:

* **[[Devon]]**, grofovija u jugozapadnoj Engleskoj;
* **[[Devon (geologija)]]**, geološki period paleozoika.
Norik (razvrstavanje)

**Norik** može značiti:

* **[[Norik]]**, starorimska provincija;
* **[[Norik (geologija)]]**, geološko razdoblje gornjeg trijasa.
Speedwell, Falklandi

**Speedwell** (engleski: *Speedwell Island*, španjolski: *Isla Águila*) je nenaseljeni otok na južnom izlazu iz Falklandskog kanala između Zapadnog Falklanda i poluotoka Lafonia na Istočnom Falklandu.

## Geografija
To je niski izduženi otok, površine 51.5 km² dug 17.5&nbsp;km u smjeru sjever jug, 5&nbsp;km širok u svom centralnom dijelu, stanište brojnih ptica pokriven oštrom arktičkom travom, koji leži bliže obali Lafonije.

Između *Speedwella* i Lafonije nalazi se uski Kanal Eagle, koji je dobio ime po nekadašnjem imenu *Speedwella* - **Eagle**. Speedwell je najveći otok istoimenog arhipelaga u kojem se pored njega nalaze i otoci George, Barren i Annie, koji leže južno od njega.

## Fauna
Na *Speedwellu* nema nikakvih glodavaca pa je zbog tog taj otok pravi raj za pingvine kojih ima velik broj vrsta uključujući i autohtonog Magellanovog pingvina. Uz pingvine na otoku se gnijezde i brojne druge morske ptice. Otok se komercijalno već više od sto godina koristi kao pašnjak za ovce, koje se slobodno puštaju da pasu.

## Historija
Kod Speedwella (tada *Otoka Eagle*) doživio je brodolom 1812 . britanski brod *Isabella* kojim je upravljao kapetan George Higton. Većinu posade spasio je američki ribarski brod *Nanina*, pod zapovjedništvom kapetana Charlesa Barnarda. On je shvatio da će zbog većeg broja putnika, trebati i više hrane, pa se sa par svojih mornara iskrcao na otok u potrazi za hranom, u njegovoj odsutnosti spašeni britanski mornari oteli su njegov brod i otplovili ostavivši ga na otoku. Barnard i njegovi drugovi konačno su spašeni u novembru 1814. Na osnovu tog neugodnog iskustva, Barnard je 1829. napisao knjigu *Priča o patnjama i avanturama kapetana Charlesa Barnarda*. 
## Izvori

## Vanjske veze
* ''Speedwell Island'' na portalu Mapcarta 
* Satelitska snimka otoka 
* Detaljna karta Falklanda
Dan (razvrstavanje)

**Dan** može značiti:

* Dan, opšte značenje termina
* Zvezdani dan, razmak između dve uzastopne gornje kulminacije gama-tačke. 
* Pravi dan, razmak između dve uzastopne gornje kulminacije Sunčeva središta.
* Srednji dan, razmak između dve uzastopne gornje kulminacije ekvatorskog sunca.
* Sedmični dan, naziv dana u sedmici.
* Crkveni dan, posvednevna bogosluženja.
* Rođendan, dan sećanja na rođenje čoveka.
* **[[Dan (geologija)]]**, najstarije doba geološke epohe paleocena.
* Dan (nivo), majstorski nivo u raznim (najčešće borilačkim) japanskim veštinama.
* Dan (novine), novine.
* Dan (Biblija), biblijska ličnost.
* Dan (Pa de Kale), naseljeno mesto u Francuskoj, u departmanu Pa de Kale.
* Dan (pleme), jedno od 12 izraelskih plemena
* Dan (rijeka u SAD-u), rijeka koje reče kroz američke države Sjeverna Karolina i Virginia
* Dan (rijeka u Izraelu), rijeka u Izraelu, pritoka rijeke Jordana 
* Dan (Naruto), lik iz serije Naruto
* Dunn County, Wisconsin
* Dunn County, North Dakota
* Dunn, North Carolina
Uloško jezero

**Crvanjsko jezero** (Uloško jezero) je prirodno jezero u Opštini Kalinovik, Republika Srpska, BiH. Jezero se nalazi na obodu planine Crvanj kod sela Jezero. Dužina jezera iznosi oko 400 metara, širina oko 200 metara, a najveća dubina do 25 metara. Crvanjsko jezero se nalazi na 1.058 metara nadmorske visine. Na zapadnoj strani jezera se nalazi planinski vrh Mali Vrh (1274 m). Sjeverna strana jezera je oivičena bukovom šumom. Lokalno stanovništvo smatra da se u samom jezeru nalazi više izvora vode. Voda koja ističe iz jezera se zove Jezernica, i ona napaja rijeku Neretvu.

## Povezano
* Jezera u Republici Srpskoj

## Reference

## Izvori
* Agencija Republike Srpske za vode oblasnog riječnog sliva Save: Jezera u Republici Srpskoj 
* Hidrometeorološki zavod Republike Srpske: Jezera u Republici Srpskoj  
* Turistička organizacija Republike Srpske: Crvanjsko jezero
Prenocephale

***Prenocephale*** je bio malen pahicefalosaurid iz perioda kasne krede, koji je na mnoge načine bio sličan svom srodniku, rodu *[[Homalocephale]]*, koji bi jednostavno mogao biti mladunac prvog roda. Odrasli *Prenocephale* vjerojatno bi dostizao težinu od 130&nbsp;kg i dužinu od 2,4 m. Za razliku od roda *Homalocephale*, *Prenocephale* je imao izraženu kupolu na glavi. Također je imao red malenih koštanih kvrga i šiljaka. Nastanjivao je današnju Mongoliju, ali ne tadašnje suhe pustinje, već šume na većim nadmorskim visinama.

## Opis

Kao i neki drugi pahicefalosauri, *Prenocephale* je poznat samo iz ostataka lubanje i još nekoliko manjih kostiju. Iz tog razloga, rekonstrukcije obično prikazuju rod *Prenocephale* sa građom tijela tipičnom za ostale pahicefalosare: zdepasto tijelo sa kratkim, debelim vratom, kratkim prednjim udovima i dugim nogama.

*Prenocephaleova* glava mogla se porediti sa glavom *[[Stegoceras]]a*, osim što se tiče zatvorenih supratemporalnih otvora. Kod roda *Prenocephale* također nedostaju grebeni iznadsupraorbitala/prefrontala. Te osobine, prisutne kod *Stegocerasa*, budući da ih samo on ima. Predloženo je da bliski srodnici roda *Prenocephale*', *[[Sphaerotholus]]* i *[[Homalocephale]]*, su sinonimi za *Prenocephale*. Ako je to točno, *Prenocephale* bi nastanjivao i Sjevernu Ameriku i Mongoliju.

## Ishrana
Kao što je slučaj sa većinom njegovih srodnika, znanstvenici još uvijek ne znaju čime su se ovi dinosauri hranili. Zubi u prednjem dijelu čeljusti nisu bili toliko međusobno razdvojeni kao kod njegovog srodnika *[[Stegoceras]]a*, što znači da su se oni različito hranili, a možda i da je *Prenocephale* bio selektivniji po pitanju izbora hrane. Neki znanstvenici predlažu da je on možda bio svežder. Međutim, većina ih se slaže da su se *Prenocephale* (i ostali pahicefalosauri) hranili lišćem i voćem.

## Klasifikacija
*Prenocephale* je pripadnik Pachycephalosauria, velikog kladusa dinosaura-biljoždera/sveždera koji su živjeli tijekom kasne krede. Isprva su vrste *P. brevis*, *P. edmontonensis* i *P. goodwini* identificirane kao *[[Stegoceras]]*, ali sada ih se smatra vrstama roda *Prenocephale*.

Robert Sullivan je također predložio da su *P. brevis*, *P. edmontonensis* i *P. goodwini* formirale kladus sa azijskim taksonom *P. prenes* kao trenutno neriješenu sestrinsku grupu. *[[Tylocephale]]* se smatra sestrinskim taksonom kladusa *Prenocephale*. Vrsta *Sphaerotholus buchholtzae* mogla bi biti subjektivan mlađi sinonim za *P. edmontonensis*. Oni svi imaju upadljiv red kvrga na stražnjem dijelu lubanje.

## Izvori

## Vanjske veze
* Revizija dinosaura ''Stegocerasa''
* Pachycephalosauria 
* Dinosaurski ungulati
Karbon (razvrstavanje)

**Karbon** može značiti:

* **[[Ugljik]]** ili **[[Ugljenik]]**, kemijski element;
* **[[Karbon (period)]]**, geološki period paleozoika.
* **[[Karbon (tvornica)]]**, tvornica uredskog i školskog pribora te kemijskih proizvoda
* Carbon County, Utah
* Carbon County, Wyoming
* Carbon County, Montana
* Carbon County, Pennsylvania
* Carbon, Iowa
* Carbon, Indiana
* Carbon, Texas
Ems (razvrstavanje)

**Ems** može značiti:

* **[[Ems]]**, rijeka u sjeverozapadnoj Njemačkoj;
* **[[Ems (geologija)]]**, geološko doba donjeg devona.
Homer (razvrstavanje)

**Homer** može značiti:

* **[[Homer]]**, starogrčki pjesnik;
* **[[Homer (geologija)]]**, geološko doba silura.
* Homer, Alaska
* Homer, Georgia
* Homer, Illinois
* Homer, Louisiana
* Homer, Michigan
* Homer, Nebraska
* Homer, New York
* Homer, Minnesota
Klinje

**Jezero Klinje** je vještačko jezero u Opštini Gacko, Republika Srpska, BiH. Jezero se nalazi u Gatačkom polju, nedaleko od magistralnog puta Gacko-Foča, na oko osam kilometara udaljenosti od Gacka. Poznato je i kao Donje jezero jer je neposredno iznad ovog jezera akumulirano je i jezero Ulinje (Vrba).

Jezero Klinje je površine oko 26 hektara i zapremine 1,7 hm³ vode. Jezero Klinje je prvo vještačko jezero na prostoru Republike Srpske. Stvoreno je za potrebe navodnjavanja Gatačkog polja u sušnim periodima godine. Ovo akumulaciono jezero se vodom napaja iz rijeke Vrba, Dramešinka i Žanjevica. 
## Historija
Jezero je nastalo u vrijeme austrougarske okupacije, a ime je dobilo po toponomu Klina koji se nalazi u Gatačkom polju. Nastalo je po završetku izgradnje kamene lučne brane *„Klinje“* koja je trajala između 1891. i 1896. godine. Za vezivanje kamenih blokova od kojih su sačinjeni zidovi brane, korišten je vulkanski pepeo lave sa Vezuva. Brana koja je pravljena za potrebe navodnjavanja Gatačkog polja, je prva lučna brana na prostoru bivše Jugoslavije. Sada je kulturno-istorijski spomenik i pod zaštitom je države. Brana je visoko 26 metara, gornja širina joj je 4,6 metara, a na temelju 16,7 metara, dužina joj je 104,5 metara.

## Turizam
Klinje danas nema prvobitnu funkciju već popularna ribolovačka i izletnička lokacija. Vlada Republike Srpske je u prostornom planu Republike Srpske za 2015. godinu planirala da na užem području ovoga jezera napravi više turističko-ugostiteljskih objekata, luksuznih hotela, etno-sela, terena za rekreaciju, staza za jahanje i plaža.

## Reference
Alagovac

**Alagovac** (ili **Aligovac**) je vještačko jezero u Republici Srpskoj, u BiH. Nalazi se oko 4 kilometara severno od Nevesinja, u podnožju planine Velež. Ovo je najveće jezero u Nevesinjskoj dolini. Površina jezera je oko 40&nbsp;hektara (99&nbsp;хектара). Grad Nevesinje se snabdeva vodom iz ovoga jezera. Jezero je bogato ribom, posebno šaranom, belim amurom i tolstolobikom. Jezero Alagovac redovno poribljava Sportsko ribolovno društvo „Zalomka“ iz Nevesinja koje i upravlja ribolovom na jezeru.

## Izvori
* Agencija Republike Srpske za vode oblasnog riječnog sliva Save: Jezera u Republici Srpskoj 
* Hidrometeorološki zavod Republike Srpske: Jezera u Republici Srpskoj
Julije Benešić

**Julije Benešić** (Ilok, 1. ožujka 1883. - Zagreb, 19. prosinca 1957.), hrvatski književnik, prevoditelj i jezikoslovac.

Nakon studija u Beču, Krakovu, Pragu i Zagrebu, bio je srednjoškolski profesor, sveučilišni lektor za poljski jezik i intendant Hrvatskog narodnog kazališta u Zagrebu. Njegova prva tamošnja intendantura značila je, nakon Miletića, razdoblje najviših umjetničkih dostignuća u povijesti hrvatskoga kazališta. Kao naš najbolji poznavatelj poljske kulture, književnosti i jezika, Benešić je prevodio poljska djela na hrvatski jezik. Autor je "*Hrvatsko - poljskog riječnika*", te nedovršena modernoga enciklopedijskog "*Riječnika hrvatskoga književnog jezika*".

Djelovao je kao lektor za poljski jezik na Sveučilištu, intendant HNK u Zagrebu te kao lektor hrvatskog jezika na Sveučilištu u Varšavi. Pisao je pjesme, književne i kazališne kritike, feljtone i putopise, a osobito su važni njegovi napisi o hrvatskom i poljskim književnicima. Uređivao je ediciju "*Suvremeni pisci hrvatski*", bio je urednik časopisa "*Savremenik*", "*Književnik*" i "*Vijenac*", a priredio je sabrana djela Matoša, Harambašića i Ante Kovačića.
Rupel (razvrstavanje)

**Rupel** može označavati:

* Rupel, geološko doba (također poznato kao rupelij);
* Rupel (rijeka), u sjevernoj Belgiji;
* Dimitrij Rupel, slovenski političar i SF-pisac;
* Anja Rupel, slovenska pjevačica, njegova nećaka.
Kroatistika

**Kroatistika** (njem. *Kroatistik*), u širem značenju, znanstvena disciplina koja s različitih motrišta (lingvističkog, arheološkog, historijskog, etnološkog, ekonomskog, političkog, kulturološkog i dr.) proučava Hrvatsku i njezine stanovnike. U tom značenju katkad se koriste i nazivi *hrvatski studiji* i *kroatologija*. U užem značenju, to je disciplina koja se bavi proučavanjem jezične i književne produkcije na području Hrvatske. U tom značenju poznata je i kao *hrvatska filologija*, a s bosnistikom, montenegristikom i serbistikom čini serbokroatistiku, koja proučava srpskohrvatski jezik i književnost te pripada slavistici.

## Povezano
* hrvatska književnost
* hrvatska kultura
* hrvatski
* kroatizam
* srpskohrvatska književnost
* srpskohrvatski jezik
* serbokroatistika
* jugoslavistika
Hat

**Hat** može označavati:

* Hat (geologija), geološki period
* Astatan, HAt
* HAT medium, hipoksantin-aminopterin-timidin medijum
* *The Hat* ("Šešir"), epizoda IV sezone TV-serije ''Homicide: Life on the Street''

## Toponimi
* Hat (Azerbejdžan), selo
* Hat (Nepal)
* Hat (distrikt), distrikt u Jemenu
Srednji dan

**Srednji dan** je razmak između dve uzastopne gornje kulminacije ekvatorskog sunca. Deli se na još manje jedinice : časove, minute i sekunde. Jedan dan ima 24 časa, ili 1440 minuta, ili 86400 sekunde.

Geografski dan, na svakoj geografskoj širini, počinje sa 00 časova, a završava se sa 24 časa.

Kalendarskom podelom dan počinje sa 00 časova na 180-tom podeoku istočne geografske dužine.

## Povezano
* Sedmični dan
* Crkveni dan
* Dan
Dannes

**Dan** () je naselje i opština u severoistočnoj Francuskoj u regionu Sever-Pa d Kale, u departmanu Pa de Kale koja pripada prefekturi Bulonj sir Mer.

Po podacima iz 1999. godine u opštini je živelo 1258 stanovnika, a gustina naseljenosti je iznosila 122&nbsp;stanovnika/km². Opština se prostire na površini od 10,23&nbsp;km². Nalazi se na srednjoj nadmorskoj visini od 30 metara (maksimalnoj 160 m, a minimalnoj 4 m).

## Demografija


:*Grafik promene broja stanovnika u toku poslednjih godina*

ImageSize = width:250 height:200
PlotArea = left:40 right:10 top:10 bottom:20
TimeAxis = orientation:horizontal
AlignBars = justify
Colors =
  id:gray1 value:gray(0.9)                           
                                                  
DateFormat = yyyy
Period = from:1960 till:2010
ScaleMajor = unit:year increment:10 start:1960
                                    
PlotData =
  bar:2100 color:gray1 width:1       
  from:start till:end             
  bar:1400 color:gray1              
  from:start till:end            
  bar:700 color:gray1           
  from:start till:end         
  bar:0 color:gray1       
                       
                    
LineData =
  layer:front    
  points:(48,133)(84,133) color:blue  width:2 #1962 tot 1968. Inwonertal 1962: 1395 1968: 1391
  points:(84,133)(100,139)    color:blue    width:2 #1975: 1469
  points:(100,139)(128,130)   color:blue    width:2 #1982: 1353
  points:(128,130)(160,125)   color:blue    width:2 #1990: 1301
  points:(160,125)(196,122)   color:blue    width:2 #1999: 1258
  



## Reference

## Literatura

* 
* 
* 
* 
* 
* 

## Vanjske veze
* Baza podataka: Insee 
* Dannes na stranici Nacionalnog geografskog instituta Francuske  
* Dannes na stranici organizacije INSEE  
* Dannes na sajtu Quid  
* Najbliža naselja (kilometraža, pravac i koordinate) 
* Položaj mesta Dannes na mapi Francuske (sa osnovnim podacima o mestu) 
* Plan naselja Dannes na mapi (Mapquest)
Badinterova komisija

**Arbitražna komisija [[Mirovna konferencija o Jugoslaviji|Mirovne konferencije o Jugoslaviji]]**, poznatija kao ***Badinterova komisija***, prema svom predsjedniku, francuskom pravniku Robertu Badinteru, bila je arbitražna komisija koju je ustanovilo Vijeće ministara Europske ekonomske zajednice 27. kolovoza 1991. godine, a čija je zadaća bila da rješavanjem spornih pravnih pitanja pospješi mirno rješavanje krize u bivšoj Jugoslaviji.

Robert Badinter imenovan je predsjednikom peteročlane komisije koju su činili predsjednici ustavnih sudova iz država članica EEZ-a. Od studenog 1991. godine do siječnja 1993. godine Arbitražna je komisija izdala petnaest pravnih mišljenja.

## Članovi
* *[[Robert Badinter]]*, predsjednik Ustavnog suda Francuske
* *Roman Herzog*, predsjednik Saveznog ustavnog suda Njemačke
* *Aldo Corasaniti*, predsjednik Ustavnog suda Italije
* *Francisco Tomás y Valiente*, predsjednik Ustavnog suda Španjolske
* *Irene Petry*, predsjednica Ustavnog suda Belgije

## Najbitnija stajališta
Najbitnija pravna stajališta izložena u mišljenima Arbitražne komisije jesu:
* pitanje sukcesije država treba rješavati na temelju načela međunarodnog prava, te na temelju pravičnosti, uzimajući u obzir da su sve države kojih se to tiče vezane kogentnim normama općeg međunarodnog prava, posebice onima o poštovanju temeljnih prava čovjeka, prava naroda i prava nacionalnih manjina (mišljenje broj 1. i 9.);
* SFRJ se raspala i više ne postoji kao država (mišljenje broj 8.); 
* nijedna država sljednica sama nema pravo nastaviti članstvo SFRJ u međunarodnim organizacijama (mišljenje broj 9.);
* SR Jugoslavija je nova država koja se ne može smatrati sljednicom SFRJ (mišljenje broj 10); 
* granice između bivših federalnih jedinica smatraju se državnim granicama sljednica i ne mogu se mijenjati silom, nego samo sporazumom - navodno primenjeno načelo *[[uti possidetis]]* (mišljenje broj 3); 
* dan sukcesije za Hrvatsku i Sloveniju je 8. listopada 1991., za Makedoniju 17. studenog 1991., za BiH 6. ožujka 1992., a za SR Jugoslaviju (Srbiju i Crnu Goru 27. travnja 1992. (mišljenje broj 11.).

## Izvori i bilješke
* *Pravni leksikon*, Leksikografski zavod Miroslav Krleža, Zagreb, 2006.

### Napomene

## Vanjske veze
*  Tekst Mišljenja 1-3 
*  Tekst Mišljenja 4-10
Viña del Mar

**Viña del Mar** je grad od 334,248 i općina od 361,371 stanovnika u sredini Čilea u Provinciji Valparaíso.

Viña del Mar je nekad bila predgrađe Valparaísa, danas je potpuno spojena sa njim i zajedno sa gradovim Villa Alemana, Quilpué i Concón,  formira konurbaciju - Veliki Valparaíso  u kojoj živi 1,020,000 stanovnika.

## Geografija

Grad se prostire duž obale pacifičkog Zaljeva Valparaíso udaljen niti 5 km sjeveroistočno od centra Valparaísa sa kojim je povezan metro linijom.

Autoputom i željeznicom povezan je sa 120 km udaljenim Santiagom.

## Historija

Grad je dobio ime - *Vinograd na moru* (Viña del Mar) zbog vinograda - Alonsa de Riberosa, koji su se početkom 19. vijeka prostirali na njegovoj hacijendi uz more.

Općina Viña del Mar osnovana je 1878., tad je zapačeo i razvoj mjesta kao industrijskog predgrađa.

Nakon potresa koji je 1906. teško razorio Valparaíso, puno tvornica i porodica preselilo se u Viñu del Mar.

Krajem 1920-ih na klifu iznad mora izgrađena je ljetna rezidencija čileanskih predsjednika - Cerro Castillo.
Istovremeno je krenuo veliki val investicija, koji je pretvorio mjesto u turističku destinaciju. Izgrađeni su brojni hoteli, kockarnica, teatar, parkovi,
promenade, kavane, restorani i klubovi.

Od sredine 20. vijeka Viña del Mar je počeo naglo rasti kao stambeno predgađe Valparaísa.
Danas ga je brojem stanovnika i premašio.

## Privreda
Pored turizma Viña del Mar je i danas grad prehrambene i tekstilne industrije, i grad petrokemije što se vidi po brojnim skladištima nafte.

Uz sve to Viña del Mar je i veliki garnizon, pun kasarni Čileanske mornarice i vojske.
## Reference

## Vanjske veze

* ''Municipalidad de Viña del Mar'' (službene stranice)
Oda od Canterburyja

**Oda** (ili **Odo**; ? - 958), poznat kao **Dobri** ili **Strogi**, bio je nadbiskup Canterburyja iz 10. vijeka. Bio je sin Danca koji je u Englesku došao za vrijeme vikinških napada. Oda se je prije 928. postao biskup Ramsburyja. O njegovom životu prije i za vrijeme stolovanja postoje brojne priče, ali za njih postoji vrlo malo potvrda u izvorima iz njegovog vlastitog vremena. Nakon što je 941. imenovan nadbiskupom Canterburyja, bio je ključna ličnost u stvaranju kraljevskih zakona, ali i utvrđivanju pravila za svećenstvo. Oda se također trudio reformirati crkveni život u Engleskoj. Nakon što je 958. umro o njemu su se počele pričati legendarne priče. Kasnije je proglašen svecem, a krajem 11. ili početkom 12. vijeka je o njemu sačinjena hagiografija.

## Reference

## Vanjske veze
* Prosopography of Anglo Saxon England: Oda 
* Opera Omnia by Migne Patrologia Latina with analytical indexes
941.

__NOTOC__
Godina **941.** (**[[rimske brojke|CMXLI]]**) bila je redovna godina koja počinje u petak u julijanskom kalendaru.

## Događaji

* Vodi se rusko-bizantski rat.
* Oda Strogi postaje nadbiskup Canterburyja.

## Rođenja

* Charles d'Outremer, sin Luja IV od Francuske
* Brian Bórumha mac Cennétig, veliki kralj Irske

## Smrti

## Reference
942.

__NOTOC__
Godina **942.** (**[[rimske brojke|CMXLII]]**) bila je redovna godina koja počinje u subotu u julijanskom kalendaru.

## Događaji
* U indijskom Gujaratu srušeno Kraljevstvo Chavda.
* Hywel Dda, kralj Deheubartha, anektira Gwynedd i Powys, ujedinivši tako najveći dio Walesa pod svojom vlašću.
* U Japanu podignut Kaminarimon, velike dveri hrama Kinryuzan Sensouji.
* 30. 10. &ndash; Marin II nasljeđuje Stjepana VIII kao 128. papa.

## Rođenja

* Pampa, indijski kannada pjesnik
* Genshin (源信), uticajni japanski tendai učenjak
* Edgar od Engleske (približni datum)

## Smrti

* Papa Stjepan VIII
* kralj Idwal Foel od Gwynedda
* Gaozu od Kasnijeg Jina, car i osnivač kineske dinastije dinastije Kasniji Jin (r. 892)
* Liu Yan, car kineske države Južni Han
* 17. 12. &ndash; Guillaume I od Normandije

## Reference
Powys

**Powys** (; velški: ) je načelno područje (), grofovija i očuvana grofovija u Srednjem Walesu.

## Vanjske veze

* 
* Powys County Council *official site*
* Powys Heritage
* Tourism in Powys 
* Coleg Powys 
* Clwyd-Powys Archaeological Trust
* Reducing the area's carbon footprint  - Recycling and Composting in Powys
Sensō-ji

je drevni budistički hram smješten distriktu Asakusa u tokijskoj četvrti Taito. Predstavlja najstariji hram u Tokiju, i jedan od najvažnijih. Tradicionalno je bio povezan sa sektom Tendai, ali je nakon razaranja udrugom svjetskom ratu i obnove postao nezavisan. Uz hram se nalazi šintoističko svetište Asakusa.

## Izvori

## Vanjske veze
* Senso-ji Glavna dvorana
Adikavi Pampa

**Pampa** (, 902 -975 ), poznat i po tituli **Ādikavi** ( "Originalni pjesnik") je bio indijski kannada pjesnik koji se smatra jednim od najvećih kannada pjesnika. Poznat je i po svojim filozofskim učenjima. Služio je kao dvorski pjesnik Chalukya kralja Arikesarija II, Rashtrakuta vazala, a najpoznatija djela su mu epovi *[[Vikramarjuna Vijaya|Vikramārjuna Vijaya]]* ili *Pampa Bharata* te *[[Adipurana]]*, oba napisana u *[[Champu]]* stilu koji je sam razvio i koja su korištena od strane kasnijih kannada pisaca.

Djela džainističkih pisaca kao što su Ādikavi Pampa, Sri Ponna i Ranna su zajedno poznata kao "tri dragulja Kannada književnosti", odnosno najvrijednija u srednjovjekovnoj kannada književnosti.

## Izvori i literatura

* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002)
* Prof K.A. Nilakanta Sastri, History of South India, From Prehistoric times to fall of Vijayanagar, 1955, OUP, New Delhi (Reprinted 2002).
* Adikavi Pampa, Shivakumar, Mysore 
* Kannada literature under Rashtrakutas, Dr. Jyotsna Kamat
Rusko-vizantijski rat (941)

**Rusko-bizantski rat 941.** godine se odigrao za vrijeme vladavine kijevskog kneza Igora i predstavljao je pokušaj kijevskih Rusa da zauzmu i opljačkaju Carigrad, tadašnju prijestolnicu Bizantskog Carstva. *[[Hazarska korespondencija]]* sugerira kako su podstrek za taj pohod dali Hazari, nastojeći se osvetiti bizantskom caru Romanu I Lakapinu (Lekapenos) zbog progona bizantskih Jevreja, sa kojima su dijelili vjeru. U svakom slučaju, Rusi su odabrali dobar trenutak za napad, s obzirom da je glavnina bizantske vojske i mornarice bila zauzeta ratovanjem s Arapima u Egejskom moru i Maloj Aziji. U maju 941. su se Rusi, zajedno sa Pečenjezima, iskrcali na sjevernoj obali Male Azije i počeli pustošiti Bitiniju. Lakapin je, međutim, uspio obraniti Carigrad samo sa 15 brodova, koji su bili opremljeni grčkom vatrom. Ruska flota se nakon toga napustila Carigrad i išla prema zapadu, gdje je pljačkala obale Trakije. Na povratku ju je, međutim, u septembru presrela i uništila flota na čelu sa Vardom Fokom Starijim i Jovanom Kurkuasom. Knez Igor je bio među malobrojnim preživjelima koji je uspio pobjeći na sjever.

Usprkos katastrofalnog neuspjeha, Rusi su 944. pokrenuli još jedan pohod na Carigrad. On je, međutim, zaustavljen tako što je bizantski car napadačima isplatio danak.

## Literatura
* 
* 
* 
* 
* 
* 
* 
* 
* 

## Izvori

## Vanjske veze
* Продолжатель Феофана, Царствование Романа, VI.39 
* Лиутпранд Кремонский: Воздаяние, книга V (см. главу XV) 
* Кембриджский документ: Перевод П. К. Коковцова
Idwal Foel

**Idwal Foel ap Anarawd** () (? - 942) bio je kralj Gwynedda, kasnije navođen kao kralj Brita od strane Williama od Malmebsuryja u tekstu *[[Gesta Regum Anglorum]]*. William ga navodi *Judwalum* u originalnom latinskom tekstu (angliciziran kao *Jothwel*); *[[Annales Cambriae]]* navode ime *Iudgual*.

Idwal je prijestolje Gwynedda naslijedio nakon smrti svog oca Anarawd ap Rhodria 916. Obavezao se priznati engleskog kralja Athelstana kao sizerena. Nakon Athelstanove smrti su Idwal i njegov brat Elisedd digli ustanak protiv Engleza, ali su obojica poginuli u bitci 942. Vlast nad Gwyneddom je trebala prijeći njegovim sinovima Iago ab Idwalu i Idwalu, poznatom kao Ieuaf ab Idwal. Međutim, Hywel Dda od Deheubartha, pro-engleski vladar južnog Walesa, napao je Gwynedd i prognao ih je, pripojivši Gwynedd svom kraljevstvu. Nakon Hywelove smrti 950, Idwalovi sinovi su konačno preuzeli vlast nad svojim kraljevstvom.

## References
*
Genshin

**Genshin** (源信 942 &ndash; 6. jul 1017), također poznat kao **Eshin Sozu**, bio je najuticajniji od tendai učenjaka u Japanu 10. i 11. vijeka. Za razliku od lutajućih propovjednika kao što je bio Kūya, Genshin je bio elitistički svećenik koji je propovijedao prepuštanje Amida Budi i poučavao kako je Japan ušao u *[[mappō]]*, ili "degenerirano doba" "kasnijeg zakona," u kome jedinu nadu za spasenje predstavlja moć Amitabhe. Prema njegovom mišljenju ostale doktrine nisu bile od pomoći, jer su ovisile o "samo-moći" (*[[jiriki]]*), koja ne može prevagnuti u kaosu degeneriranog doba kada je potrebna moć drugog (*[[tariki]]*). Njegov pristup tehnikama ponovnog rođenja Čiste zemlje je imao naglasak na vizualnu meditaciju, dok su kasnije sekte Čiste zemlje prednost davale verbalnom recitiranju kao nembutsu. Genshin je tu doktrinu iznio u svom magnum opusu , a čije su kasnije kopije došle sa upečatljivim ilustracijama sreće blagoslovljenih i patnji onih osuđenih na kaos.

Genshin ima značajan uticaj na današnju japansku kulturu prije svega zbog svog traktata, koji je značajno uticao na prikaze budističkih kraljevstava pakla (地獄 *jigoku*), a koji su se odrazili na poseban žanr horora i priča s moralnom poukom. Jedno od najpoznatijih takvih djela je japanski film *[[Jigoku (film)|Jigoku]]* iz 1960. U Jodo Shinshu budizmu se Genshin smatrra šestim patrijarhom.

Genshin se navodi kao osnovač *Enshin* škole tendai budizma, kao i začetnik učenja o "originalnom prosvijetljenju" ili *hongaku* (本覚), gdje osoba može biti originalno prosvijetljena, ali nesvjesna toga. Genshin je ostavio više od 30 tekstova koji dan-danas utiču na brojne sekte Čiste zemlje.

## Izvori


## Vanjske veze
* Profile of Eshin Sozu 
* "The Influence of Genshin's Ojoyoshu on Honen"
943.

__NOTOC__
Godina **943.** (**[[rimske brojke|CMXLIII]]**) bila je redovna godina koja počinje u subotu u julijanskom kalendaru.

## Događaji
* Berbersko Zenete pleme Banû Ifrân pod vodstvom Abu Yazida diže ustanak protiv Fatimidskog Kalifata u Sjevernoj Africi (koji će trajati do 947).
* Kralj Konstantin II od Škotske napušta prijestolje kako bi se povukao u samostan, prepustivši nasljedstvo svom rođaku Malcolmu I.
* Kaspijski pohodi Rusa: Rusi zauzimaju grad Barda u današnjem Azerbejdžanu.
* Prvi opis trokutastog mosta u engleskom gradu Croyland.

## Rođenja

* Dayang Jingxuan, kineski budistički pisac

## Smrti

* Wang Kon, osnivač korejske dinastije Koryo
* Car Liezu od Južnog Tanga

## Reference
Dayang Jingxuan

**Dayang Jingxuan** (; ) bio je kineski zen budistički redovnik iz doba rane dinastije Song, poznat kao jedini učitelj Caodong/Sōtō škole, odnosno posljednji redovnik te tradicije koji se spominje u uticajnoj zbirci *[[Transmisija kampe]]* iz 1004. U tom tekstu, međutim, nije bilo buografskih podataka o njemu, te se oni prvi put pojavljuju u tekstu *Xudeng lu* iz 1101. Prema njemu je svoj rodni grad napustio kako bi postao redovnik u hramu Chongxiao u Jinlingu. Njegov tadašnji učitelj je bio Zhitong, ali Dayang je ubrzo, kada je imao 19 godina, napustio taj hram kako bi se pridružio učitelju Yuanjiao Liaoyiju, a njegov konačni učitelj je postao Liangshan Yuanguan.

Juefan Huihongova biografska zbirka *Sengbao zhuan* iz 1119. sugerira da je Touzi Yiqing bio "istinski sin" ili učenik Dayanga. *Xudeng lu* iz 1101. navodi Touzija i još devet ljudi kao Dayangpve učenike. Međutim, taj tekst također navodi da Touzi zaprao nije primio transmisiju dharme od Dayanga, nego od Fushan Fayuana, koji je bio Dayangov učenik, ali od Dayanga nije primio transmisiju dharme. Učenjak Morten Schlütter je primijetio da takav prijelaz nema "paralele u ranoj Chan literaturi". To se odnosi na činjenicu da se Touzi smatrao neposrednim nasljednikom Dayangove loze iako ga nije sredo, te da je Fayuan mogao držati Dayangovu lozu "u povjerenju" iako nije bio bona fide nasljednik. Schlütter tumači Huihongove navode kao slab pokušaj da se ojača slabašna veza između Touzija i posljednjeg Caodong redovnika spomenutog u *Transmisiji Lampe* kako bi se ojačala legitimnost loze.

## Reference
Crowland

**Crowland** (ranije poznat kao **Croyland**; ime koje se danas koristi u crkvi) je gradić u engleskoj grofoviji Lincolnshire, smješten između Peterborougha i Spaldinga, poznat po dva historijska spomenika - srednjovjekovnoj opatiji Croyland i neobičnom trokutastom mostu Trinity Bridge sagrađenom u 14. vijeku.

## Izvori

## Vanjske veze
* Crowland Parish Plan Website Website 
* Crowland Website 
* Crowland Links 
* The Saint Guthlac School's Website 
* South View Primary School's Website
* Education4Crowland Website 
* Save St Guthlacs School Website
* Peterbrough and Spalding Gliding Club

### Video linkovi
* Pathe news reel, 1951, hens with blinkers